Illyustrativ foto Jizzax viloyatining Paxtakor tumanida shu yilning 7 dekabr kuni ko‘ngilsiz voqea yuz berdi, deb xabar qilmoqda O‘zbekiston Respublikasi IIV Jamoatchilik va OAV bilan aloqalar boshqarmasi. Qayd etilishicha, Bog‘ishamol MFYda yashovchi H.E. uyida isitish pechidagi tabiiy gazni chala yonishi oqibatida o‘zi va birga yashovchi turmush o‘rtog‘i G.I., o‘g‘li K.M., ukasi H.E. hamda kelini N.T. zaharlangan. K.M. kasalxonaga yotqizilib, H.E., G.I., H.E. hamda N.T.ga tibbiy yordam ko‘rsatilgan. Surishtiruv ishlari olib borilmoqda, deyiladi xabarda. Eslatib o‘tamiz, avvalroq O‘zbekistonda yana sakkiz kishi is gazidan zaharlangani xabar qilingandi.